अस्पताल के पूर्व पीएमएस डॉ. एचएस खड़ायत ने बताया कि मरीजों की भीड़ अचानक काफी बढ़ गई है। उधर, महिला चिकित्सालय में भी मरीजों की काफी भीड़भाड़ थी। अस्पताल में लगभग दो सौ गर्भवती महिलाओं की जांच हुई। सीएमएस डॉ. निर्मला पुनेठा ने बताया कि सामान्य दिनों की अपेक्षा मरीज अधिक आए। इसके अलावा शहर के निजी अस्पतालों में भी मरीजों की भारी भीड़ जुटी रही। डॉक्टरों के अनुसार अधिकतर मरीज बुखार, पेट दर्द, उल्टी की शिकायत से संबंधित थे। डॉक्टरों ने बदल रहे मौसम को देखते हुए बच्चों के खान-पान पर विशेष ध्यान रखने की सलाह दी है।